विक्रम पण्डित
विक्रम शंकर पण्डित (जन्म १४ जनवरी १९५७, नागपुर में) की गिनती विश्व के प्रतिष्ठित बैंकरों में होती है। दिसंबर 2007 से अक्टूबर 2012 तक विश्व की सबसे बड़ी बैंकिंग कंपनियों में से एक, सिटीग्रुप के मुखिया रहे। 2008 में अमेरिका के बैंकिंग सैक्टर पर आए भीषण संकट से, जिसमें लेहमैन ब्रदर्स सहित कई सौ बैंक दिवालिया हो गए, सिटीग्रुप को बचा ले जाने का श्रेय उन्हीं को दिया जाता है। सम्प्रति वे संयुक्त राज्य अमेरिका के न्यूयॉर्क में रहते हैं।